《誓节马驿读龙溪诗》
宋代·喻良能

博山一穗爇沉薰，寄傲胡床笑此身。
马队也知非讲肆，聊从开府乞清新。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。